****

**بەش: کوردی**

**كۆلێژ: زمان**

**زانكۆ : سه‌لاحه‌دین – هه‌ولێر**

**بابەت: بەراوردی ئەدەبی**

**پەرتووکی کۆرس: قۆناغی چوارەم**

**ناوى مامۆستا : د. سازان جوهر‌حمەغریب**

**ساڵى خوێندن:** ٢٠٢٢ - ٢٠٢٣

**پەرتووکی کۆرس**

**Course Book**

| **بەراوردی ئەدەبی** | | **1. ناوى كۆرس** |
| --- | --- | --- |
| **سازان جوهرحمەغریب** | | **2. ناوى مامۆستاى بەرپرس** |
| **کوردی / زمان** | | **3. بەش/ کۆلێژ** |
| **٠٧٥٠٤٩٦٥٠٧٨** | | **4. پەیوەندی** |
| **تیۆری:** ٤ | | **5. یەکەى خوێندن (بە سەعات) لە هەفتەیەک** |
| **دوو ڕۆژ له‌ هه‌فته‌یه‌كدا** | | **6. ژمارەی کارکردن** |
|  | | **7. کۆدی کۆرس** |
| مامۆستا دەرچوى زانكۆى سەلاحەددینە لە بەشى زمانى كوردی لە ساڵى 2005-2006 بە پلەى دووەمى سەر بەش. ماستەرى لە زمانى كوردى بەدەست هێناوە لە هەمان زانكۆ ساڵى 2010-2011 و لە ساڵی 2019 شدا دکتۆراکەی تەواو کردووە لە هەمان بەش. | | **8. پرۆفایلی مامۆستا** |
| زاراوە و پێناسەی بەراوردی ئەدەبی، پەیدابوونی ئەدەبی، جیهانگیری ئەدەب و هۆیەکانی، هۆیە گشتییەکان و تایبەتییەکان، بەراوردی ئەدەبی وەکو زانستێک، دەق ئاوێزان، نموونە پراکتیکییەکان لە ئەدەبی کوردیدا، کاریگەری سەعدی و حافز لەسەر مەلای جزیری و مەحویدا. | | **9. وشە سەرەکییەکان** |
| **10. ناوەرۆکی گشتی کۆرس:**  ئەدەبی بەراوردکاریی زیاتر ئەو لایەنە دەگرێتەوە کە پەیوەندی بەیەکگەیشتنی ئەدەبەکانەوە هەیە، و کاریگەربوونیان بەسەر یەکترەوە بەدەردەخات.  گرنگى ئەم كۆرسە بریتییە لە ناسینەوەی دەقی زیندوو و پاک لەگەڵ دەقی وەرگیراو، تا بزانین ئایا شاعیران ئەو دەقانەیان وەرگرتووە یان هی خۆیانن و لەگەڵ یەک بەراوردیان بکەین. هەروەها دەقی ڕەسەن و ناڕەسەن لێکجیادەکرێنەوە و دەق ئاوێزان دەکرێن.  بیردۆزی سەرەکی کۆرسەکە بەپێی قوتابخانەی فەرەنسییە. | | |
| **11. ئامانجەکانی کۆرس**  ١- ناساندنی چەمک و زاراوە و پێناسەی بەراوردی ئەدەبی، سەرهەڵدان و خستنەڕووی هۆکارە گشتیی و تایبەتییەکانی.  ٢- دەستنیشان کردنی مەرجەکانی لێکۆڵەری ئەدەبی بەراوردکاری و بەدەرخستنی گرنگی بوارەکە.  ٣- بەدیارخستنی ئەو شاعیرانەی دەقی تریان لە ناو دەقی خۆیان هەڵمژیوە و کە ئەمەش بۆتە هۆی سەرهەڵدانی ئەدەبی بەراوردکاری. | | |
| **12. ئەرکەکانی قوتابی**  **ئه‌ركی قوتابی له‌م بابه‌ته‌دا زۆرگرنگه‌ كه‌ ئاماده‌بوونی به‌رده‌وامیان هه‌بێ و تێبنییه‌كان تۆماربكه‌ن و به‌شداربن له‌ وانه‌كه‌ به‌ ڕێگای گفتوگۆو خستنه‌ ڕووی تێبینییه‌كان. هه‌روه‌ها خوێندنه‌وه‌ی ئه‌و سه‌رچاوانه‌ی كه‌ له‌ لیستی سه‌رچاوه‌ی كۆرسبووكه‌كه‌ ئاماژه‌یان پێكراوه‌ بۆ ئه‌وه‌ی پێشوه‌خته‌ زانیارییان هه‌بێ له‌سه‌ر بابه‌ته‌كه‌.** | | |
| **13. ڕێگه‌ی وانه‌‌ ووتنه‌وه‌**  لەم وانەیەدا چەندین شێواز بەكاردەهێنرى بۆ گەیشتن بەئامانجەكان و گەیاندنى زانیارییەكان بۆ قوتابى وەكو رێگاى ئامادەكارى،كە تیایدا بابەتەكان بە قوتابیان دەدرێ لەگەڵ بەكارهێنانى چەند رێگایەكى دیكەى وەكو ڕێگاى گفتوگۆ و پرسیار و وەڵام (الاستجواب) لەپێناو دەوڵەمەندكردنى بابەتەكەو باشتر گەیاندنى زانیارییەكان. بەكارهێنانى هەریەك لەم شێوازانەش بەپێى سروشتى بابەتى وانەكەو بوونى سەرچاوەو هۆكارى پێویستى لەبەردەستدا بوو دەگۆڕێ. | | |
| **14. سیستەمی هه‌ڵسه‌نگاندن**  **هەر تاقیکردنەوەیەك لەسەر ٢٠ نمرە دەبێت، ١٥ نمرەش تایبەت دەکرێت بە چالاکی ناو پۆل وەکو گفتوگۆ و ڕاپۆرت لەسەر بابەتەکە لەگەڵ ئامادەبوونی قوتابیان لەناو پۆلدا، ٥ نمرەش بۆ کویز. ٦٠ نمرەش کە دەمێنێتەوە بۆ کۆتایی ساڵ.**  ‌ | | |
| **15. ده‌رئه‌نجامه‌کانی فێربوون**  - پەیداكردنى شارەزایى تەواو سەبارەت بە بەراوردی ئەدەبی.  - ئاشنا بوون بە قوتابخانە و هۆکار و پرەنسیپەکانی ئەم زانستە.  - زیادکردنی توانای قوتابی بۆ ناسینەوەی دەقی ڕەسەن لە دەقی ناڕەسەن. | | |
| **16. لیستی سەرچاوە**   1. عەزیز گەردی، ئەدەبی بەراوردکاری، ١٩٧٦، بەغداد. 2. محمد عبدالسلام کەفائی و هەژار رەحیمی، ئەدەبی بەراوردکاری 3. پرینسیپەکانی ئەدەبناسی بەراورد، و: ئەنوەر قادر محمد، ٢٠١١، سلێمانی. 4. محمد غنیمي هلال، الادب المقارن، ١٩٧٣، القاهرة. 5. د.ابراهیم عبدالرحمن، الادب المقارن | | |
| **ناوی مامۆستای وانەبێژ** | **17. بابەتەکان** | |
| **د. سازان جوهر حمەغریب** | - هەفتەى یەكەم: دەروازەیەک بۆ ناسانی ئەدەبی بەراوردکاری، سوود و ئامانجەکانی.  - هەفتەى دووەم: چەمک و زاراوەی ئەدەبی بەراوردی  - هەفتەى سێیەم: هۆیەکانی گواستنەوەی کاریگەری بەراوردی ئەدەبی  - هەفتەى چوارەم: هۆیە گشتییەکان و هۆیە تایبەتییەکان  - هەفتەى پێنجەم: مەرجەکانی لێکۆڵەری بەراوردی ئەدەبی  - هەفتەى شەشەم: تیۆری لاسایی کردنەوە  - هەفتەى حەوتەم: قوتابخانەکانی بەراوردی ئەدەبی  - هەفتەى هەشتەم: سەرەتاکانی ئەدەبی بەراوردکاری کوردی  - هەفتەى نۆیەم: لێکۆڵینەوە زانستییەکانی ئەدەبی بەراوردکاری کوردی  - هەفتەى دەیەم: ئەدەبی بەراوردکاری پراکتیکی  - هەفتەى یازدەهەم: کاریگەری سەعدی شیرازی بەسەر مەلای جزیری و مەحویدا  - هەفتەى دوازدەهەم: کاریگەری حافزی شیرازی بەسەر مەلای جزیری و مەحویدا  - هەفتەى سێزدەهەم: لەیلا و مەجنون لە ئەدەبی فارسی و تورکی و کوردیدا  - هەفتەى چواردەهەم: شیرین و خەسرەو لە ئەدەبی فارسی و کوردیدا  - هەفتەى پازدەهەم: ئەزموون | |
|  | 18. بابەتی پراکتیک (ئەگەر هەبێت) | |
|  |  | |
| **19. تاقیکردنەوەکان**  **1. دارشتن:** لەم جۆرەتاقیکردنەوەیە پرسیارەکان زۆربەی بە وشەی وەک ڕوون بکەوە چۆن...؟ هۆکارەکان چی بوون...؟ بۆچی...؟ چۆن...؟ دەستپێدەکات.  لەگەڵ وەڵامی نموونەییان  نموونە دەبێت دەستەبەربکرێت  **2. راست وچەوت:** لەم جۆرە تاقیکردنەوەیە رستەیەکی کورت دەربارەی بابەتێک دەستەبەردەکرێت وپاشان قوتابی بە ڕاست یان چەوت دادەنێت. نموونە دەبێت دەستەبەربکرێت.  **3. بژاردەی زۆر:** لەم جۆرە تاقیکردنەوەیە ژمارەیەک دەستەواژە دەستەبەردەکرێت لە ژێر رستەیەک وپاشان قوتابیان دەستەواژەی راست هەڵدەبژێرێت. نموونە دەبێت دەستەبەربکرێت. | | |
| **20. تێبینی تر** | | |
| **21. پێداچوونه‌وه‌ی هاوه‌ڵ**  ‌‌ | | |